Jan 08,2017
ఆలిండియా ఎగ్జిబిషన్‌లో ఎస్‌బీహెచ్‌ స్టాల్‌
నవతెలంగాణ, వాణిజ్య విభాగం: హైదరాబాద్‌లోని నాంపల్లి జరుగుతోన్న అఖిల భారత పారిశ్రామిక ప్రదర్శనలో 'స్టేట్‌ బ్యాంక్‌ ఆఫ్‌ హైదరాబాద్‌' (ఎస్‌బీహెచ్‌) ప్రత్యేక స్టాల్‌ను ఏర్పాటు చేసింది. శనివారం ఏర్పాటు చేసిన ఒక కార్యక్రమంలో బ్యాంకు చీఫ్‌ జనరల్‌ మేనేజరు (ఓఎస్‌డీ) మణి పల్వేసన్‌ ఎస్‌బీహెచ్‌ స్టాల్‌ను అధికారికంగా ప్రారంభించారు. ఈ స్టాల్‌లో ఎస్‌బీహెచ్‌ అందిస్తున్న వివిధ ఉత్పత్తులను ప్రదర్శించనున్నారు. వినియోగదారులకు తగు సూచనలు అందించేందుకు ఈ స్టాల్‌ ఎంతగానో ఉపకరిస్తుందని ఎస్‌బీహెచ్‌ తెలిపింది. స్టాల్‌లో భాగంగా ఆలిండియా ఎగ్జిబిషన్‌కు వచ్చే వారి సౌకర్యార్థం ఏటీఎం, నాణేల యంత్రాలను కూడా ఎస్‌బీహెచ్‌ ఏర్పాటు చేయడం విశేషం.
మీ స్నేహితులకు రికమెండ్ చెయ్యండి